open-index/open-wikipedia-markdown huggingface dataset:
Indenrigs- og Socialministeriet

**Indenrigs- og Socialministeriet** (opprinnelig **Velfærdsministeriet**) var et ministerium i Danmark. Ministeriet ble opprettet i 2007 ved en sammenslåing av Socialministeriets saksområde med områder fra Indenrigs- og Sundhedsministeriet, Ministeriet for Familie- og Forbrugeranliggender og Økonomi- og Erhvervsministeriet. Ministeriet ble opprettet ved regjeringsdannelsen etter folketingsvalget i 2007. I forbindelse med Lars Løkke Rasmussens regjerings tiltredelse 7. april 2009 skiftet ministeriet navn fra Velfærdsministeriet til Indenrigs- og Socialministeriet. Mindre enn ett år senere opphørte ministeriet å eksistere idet det ved regjeringsrokaden den 23. februar 2010 ble erstattet av Socialministeriet og Indenrigs- og Sundhedsministeriet som da ble gjenopprettet.

Indenrigs- og Socialministeriet hadde ansvaret for hele sosialområdet, herunder Rådet for Socialt Udsatte, Frivilligrådet, Ankestyrelsen, Servicestyrelsen, SFI - Det Nationale Forskningscenter for Velfærd og tidligere også Sikringsstyrelsen. I tillegg overtok ministeriet oppgaver vedrørende innenriksforhold, herunder CPR-administrasjonen, Det Kommunale og Regionale Evalueringsinstitut samt statsforvaltningene fra Indenrigs- og Sundhedsministeriet. Fra Ministeriet for Familie- og Forbrugeranliggender overtok ministeriet saker om barne-, ungdoms- og familiepolitikk, og fra Økonomi- og Erhvervsministeriet ble ansvaret for koordinering av handicapområdet tilført.

Samtidig med navneskiftet 7. april 2009 ble forskjellige områder som tidligere hørte under ministeriet overført til Beskæftigelsesministeriet. Det gjaldt Afdelingen for ligestilling, Ydelseskontoret og Sikringsstyrelsen.

Velfærdsministeriet var det mest tyngende ministeriet med utgifter på 242 milliarder kroner på finansloven.

Indenrigs- og Socialministeriet kontorer var plassert på Holmens Kanal.

## Ministre
* Karen Jespersen (V) (2007–2009)
* Karen Ellemann (V) (2009–2010)

## Referanser
Statsforvaltningene

**Statsforvaltningene** var fem selvstendige danske institusjoner som organisatorisk og økonomisk hørte under Økonomi- og Indenrigsministeriet. De ble erstattet av Statsforvaltningen fra 1. juli 2013.

Statsforvaltningene ble en realitet som følge av kommunalreformen i 2007, da de hittidige 15 statsamtene ble nedlagt. De fem statsforvaltningene fulgte regionenes grenser og var således:
* Statsforvaltningen Hovedstaden med adresse i København
* Statsforvaltningen Sjælland med adresse i Nykøbing Falster
* Statsforvaltningen Syddanmark med adresse i Aabenraa
* Statsforvaltningen Midtjylland med adresse i Ringkøbing
* Statsforvaltningen Nordjylland med adresse i Aalborg

Ved opprettelsen i 2007 hørte statsforvaltningene under Velfærdsministeriet, som senere skiftet navn til Indenrigs- og Socialministeriet, og ved saksomleggingen 23. februar 2010 kom statsforvaltningene til Indenrigs- og Sundhedsministeriet. Ved regjeringsskiftet i 2011 fikk Økonomi- og Indenrigsministeriet ansvaret for statsforvaltningene.

## Oppgaver
Statsforvaltningene ivaretok blant annet oppgaver som skilsmisse, farskapssaker, adopsjon, barne- og ektefellebidrag, visse former for familiegjenforening og foreldreansvar. Forvaltningene førte tilsyn med Danmarks kommuner, mens de på det sosiale og psykiatriske området samt på byggeområdet fungerte som klageinstans. De overtok dessuten en del av amtenes gamle oppgaver.

## Eksterne lenker
*
Benedict Cumberbatch

**Benedict Timothy Carlton Cumberbatch** (født 1976) er en britisk skuespiller innenfor både film, TV, teater og radio. Cumberbatch fikk sitt store gjennombrudd i rollen som Sherlock Holmes i den britiske TV-serien *[[Sherlock (TV-serie)|Sherlock]]*, som har gått siden 2010 og som er en rolletolkning han generelt blir hyllet for. Han er også kjent for å ha spilt i **' (2012),  ''[[Star Trek Into Darkness]]'' (2013), ''[[The Imitation Game]]'' (2014), ''[[Doctor Strange (film)|Doctor Strange]]'' (2016), **' (2018), ** (2019) og *[[Spider-Man: No Way Home]]* (2021) .

## Karriere
Benedict Cumberbatch spilte i flere kjente filmer før han ble berømt for *Sherlock*, som *[[Starter for 10]]* (2006), *[[Om forlatelse]]* (2007) og *[[The Other Boleyn Girl]]* (2008), men da i noe mindre roller, før han altså fikk sitt store gjennombrudd som Sherlock Holmes i *[[Sherlock (TV-serie)|Sherlock]].* Serien har foreløpig gått i fire sesonger, siste i 2017, med én spesialepisode i 2016.

Det er ventet å komme også en femte sesong av serien.

I 2011 spilte han i Steven Spielbergs storfilm *[[War Horse]]* og Tomas Alfredsons ensemblethriller *[[Muldvarpen (film)|Muldvarpen]]*. Fra 2012 til 2014 hadde han stemmen til Necromancer og Smaug i *[[Hobbiten (filmserie)|Hobbiten]]*-filmene. Cumberbatch spilte hovedskurken Khan i storfilmen *Star Trek Into Darkness* i 2013 før han senere det samme året var å se i dramathrilleren ''The Fifth Estate'' hvor han spilte Julian Assange. 

I 2014 spilte han hovedrollen som Alan Turing i *[[The Imitation Game]]* (2014), en rolle han følgelig fikk sin første Oscar-nominasjon for i kategorien *beste skuespiller i en hovedrolle*.

I 2016 spilte han Dr. Stephen Strange i superheltfilmen *[[Doctor Strange (film)|Doctor Strange]]*, som er en del av Marvel Cinematic Universe. Rollen gjentok han i en liten birolle i  (2017) før han hadde en større rolle i storfilmen  i 2018.

## Filmografi
### Film

### TV

## Referanser


## Eksterne lenker
*
Songzi Niangniang

**Songzi Niangniang** (kinesisk: 送子娘娘, jyutping: *sung3 zi2 noeng4 noeng4*, «jomfruen som frembringer barn»), i Taiwan også kjent som **Zhusheng Niangniang** (註生娘娘), er en taoistisk fruktbarhetsgudinne.

Hun avbildes ofte på samme måte som Guan Yin, eller som en hjelperske til Guan Yin. Det hender også at Guan Yin selv omtales som «Guan Yin som frembringer barn».

Hun fremstår gjerne som en keiserinneskikkelse, mye lik Xi Wangmu og Mazu.

## Referanser
Ervikelva (Harstad)

**Ervikelva** er ei elv i Harstad kommune i Troms. Elva er  lang (11,9&nbsp;km medregnet Sæterelva), og har et nedbørfelt på . Middelvannføringen ved munningen er .

Hovedelva har utspring fra Møkkelandsvatnet (13 moh.) og renner østover til den munner ut i Bergsvågen ved Ervika. Over Møkkelandsvatnet består vassdragets av to deler. Den største er Sæterelva som har utspring på sørøstsida av Storlitinden og renner først mot øst, deretter nordøst til Møkkelandsvatnet. Den andre er Storelva, som starter fra Treppedalsvatnet (456 moh.) vest for Sollifjellet og renner herfra i nordlig retning til den munner ut lengst vest i Møkkelandsvatnet.

## Referanser
Xi Wangmu

**Xi Wangmu**, *Xiwangmu* eller *Hsi Wang Mu* (kinesisk: 西王母, «Dronningmoren i vest») er en gudinne i kinesisk mytologi. De eldste fremstillinger er fra bokverket *[[Shanhaijing]]*, der hun er et skremmende vesen. Men etterhvert ble hun oppfattet som herskerinne over et jordisk paradis og som forvalter av udødelighetens hemmelighet.

Hun er den kvinnelige part som en gang i året møtte sin mannlige motsats Dong Wang Gong i en prosess som representerte motsatsenes forening (som Yin og Yang).

Hun holdt hoff på fjellet Kunlun og kunne i blant sees flyvende på en fugls rygg. Hun var konstant betjent av sine tjenerinner *jadepikene* og deres trebente fugler. 

I blant hadde hun også kontakt med de legendariske første keiserne Gaoyao, Huang-Di, Ku, Shun og Yao og med 6.000 års mellomrom ble hennes magiske ferskener modne, de som kunne gi gudene udødelighet.

## Litteratur
* Elizabeth Bernard og Beverly Moon: (2000). *Goddesses Who Rule*, Oxford University Press, 2000, New York, New York.
* Suzanne E. Cahill: *Transcendence & Divine Passion. The Queen Mother of the West in Medieval China*. Stanford University Press, Stanford CA 1993, ISBN 0-8047-2112-2.
* Suzanne E. Cahill: «Performers and Female Taoist Adepts: Hsi Wang Mu as the Patron Deity of Women in Medieval China», i *Journal of the American Oriental Society 106*, 1986, s. 155-168.
* Martin Palmer: *Geheimes Heiliges China.* Bastei Lübbe, Bergisch Gladbach 1996, ISBN 3-404-70140-2, s. 159f.
* Josef Guter: *Lexikon der Götter und Symbole der Alten Chinesen.* Marix, Wiesbaden 2004, ISBN 3-937715-04-5, s. 358-359

## Eksterne lenker
* "Inquiry Report on the Chinese Goddesses Hsi Wang Mu and Ma-tsu". Zinck, Laura. St. Thomas University. (retrieved on 10/24/08)
* "Women in the Taoist Tradition: A Historical Survey". Kirkland, Russell. University of Georgia. retrieved on 10/24/08.
* ''Taoism and the Arts of China: Sacred Mountains and Cults of the Immortals''. Art Institute of Chicago 2000. (retrieved on 10/27/08)
José Javier Curto

**José Javier Curto Gines** (født 31. desember 1964 i Madrid) er en spansk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Hans cerebral parese er medfødt, og han har individuelt gull fra VM i 1994 som beste resultat.

## Karriere
Curto deltok ved VM i boccia 1994 i Sheffield i England, der han vant gull individuelt i klassen BC2. I tillegg vant Spania gull i lagkonkurransen i klassen BC1-2. Ved VM i boccia 2002 kom han på 7.-plass individuelt, mens Spania greide bronse i lagkonkurransen. Året etter deltok han ved Verdenscupen i boccia 2003 i Christchurch på New Zealand kom han på 6.-plass. Spania fikk sølv i dette mesterskapet, bak Portugal. 

Ved Paralympiske sommerleker 2004 i Athen fikk han to medaljer. Individuelt kom han på 1.-plass, etter at han slo Pedro Silva 7-3 i finalen. I lagkonkurransen fikk Spania bronse, etter at de vant bronsefinalen 7-5 over Storbritannia.

Spania fikk en ny lagmedalje ved EM i boccia 2005, der de fikk bronse i klassen BC1-2. Individuelt kom Curto på 16.-plass i dette europamesterskapet. Ved VM i boccia 2006 vant han alle sine tre kamper i gruppespillet, og spilte seg fram til bronsefinalen. Der møtte han tsjekkiske Frantisek Serbus, og vant kampen 6-3. Curto fikk dermed bronse i dette verdensmesterskapet. I lagkonkurransen ble Spania slått ut av Storbritannia i kvartfinalen, og endte på 7.-plass. Ved utganven av 2006 var han dermed rangert som nummer 2 i verden, bak Pedro Silva.

I 2007 var Verdenscupen i boccia 2007 det viktigste mesterskapet. I den individuelle konkurransen kvalifiserte han seg fra gruppespillet til sluttspillet, med tre seire på fire kamper. Etter seier i 16.-delsfinalen (Yun Myeong-suk) og 8.-delsfinalen (Tammy McLeod) møtte han canadiske Adam Dukovich, som var rangert som nummer 20 i verden ved inngangen til 2007, men Dukovich vant kvartfinalen 6-0, og Curto endte på 9.-plass i dette mesterskapet. I lagkonkurransen vant Spania alle kampene sine gjennom gruppespillet og sluttspillet, og møtte til slutt Storbritannia i finalen. Spania, med Francisco Beltrán, José Vaquerizo, Pedro Cordero og Manuel Ángel Martín Perez på laget, i tillegg til José Curto, tapte imidlertid finalen 5-6, og fikk sølv i klassen BC1-2. 

Han deltok ikke ved Paralympiske sommerleker 2008, men deltok igjen ved EM i boccia 2009 i portugisiske Póvoa de Varzim. I den individuelle konkurransen endte han på 8.-plass, etter at han ble slått ut i kvartfinalen av Fernando Ferreira. Spania fikk bronse i lagkonkurransen BC1-2 i dette mesterskapet. 

Han deltok ikke i internasjonale mesterskap i 2010, 2011 og 2012. 

## Referanser


## Eksterne lenker
* Profil hos den spanske paralympiske komité
HD 209458

**HD 209458** er en stjerne med tilsynelatende størrelsesklasse på 8,24 i konstellasjonen Pegasus. Den er svært lik solen vår, og er klassifisert som en gul dverg (spektralklasse G0 V). Fordi den befinner seg i en avstand på rundt 150 lysår unna, er den ikke synlig for det blotte øye. Den er lett synlig gjennom gode kikkerter eller små teleskoper. 

I 1999 oppdaget to astronomiske team uavhengig av hverandre &ndash; det ene ved Genève-observatoriet, Harvard–Smithsonian Center for Astrophysics og Wise Observatory; det andre var California and Carnegie Planet Search, eksoplaneten HD 209458 b. Den ble oppdaget roterende rundt stjernen ved å bruke dopplerspektroskopi. Observasjonene har bevist at atmosfæren inneholder vanndamp.

## Referanser
Ferdinand II av Østerrike

**Ferdinand II av Østerrike** (født 14. juni 1529 i Linz, død 24. januar 1595 i Innsbruck) var erkehertug av Østerrike, medlem av huset Habsburg og hersker over Vorderösterreich med Tirol. Han var sønn av tysk-romersk keiser Ferdinand I og Anna av Bøhmen og Ungarn (Anna Jagellonica) og gift i første ekteskap med Philippine Welser av bankierfamilien Welser. I første ekteskap var han far til kardinal Andreas av Østerrike og general Karl av Østerrike, og i sitt andre ekteskap (etter Philippines død) med Anna Juliana Gonzaga var han far til senere tysk-romerske keiserinne Anna av Tirol.

## Referanser


## Litteratur
* Josef Hirn: *Erzherzog Ferdinand von Tirol. Geschichte seiner Regierung und seiner Länder.* 2 Bände, Wagner, Innsbruck 1885/88.
Bharat Dynamics

**Bharat Dynamics Limited** (**BDL**, devanagari: भारत डायनामिक्स लिमिटेड) er en indisk produsent av ammunisjon og missilsystemer. Det statseide selskapet ble etablert i Hyderabad i 1970.  BDL spesialiserer seg i produksjon av ammunisjon, rifler og kontrollpaneler. Det første missilet som ble utviklet av BDL i samarbeid med DRDO var Prithvi. I 1998 ble den BDL-produserte Agni IRBM-raketten tatt i bruk av det indiske forsvaret. BDL har også stått for produksjonen av andre missiler, deriblant Konkurs panservernmissiler. 

## Referanser
Ekinci

***Ekinci***  (aserbajdsjansk: Əkinçi / اکينچي), var en aserbajdsjanskspråklig avis som kom ut i årene 1875&ndash;1877. Den var den første enspråklige aserbajdsjanske avisen, og også den første avisen i et tyrkisk språk som ble utgitt i det russiske keiserdømmet. Første nummer utkom 22. juli 1875. Avisen ble utgitt månedlig av Hasan bey Zardabi (1842–1907). Navnet betyr «Pløjeren». 

Lavt opplag og dårlig økonomi førte til at den ble nedlagt etter bare to år, den 29. september 1877. Avisen var viktig for utvikling av journalistikken i det aserbajdsjanske språket i denne perioden.

## Referanser
Angela Brazil

**Angela Brazil** (født 30. november 1868 i Preston, død 13. mars 1947 i Coventry) var en britisk barnebokforfatter, best kjent for sine mange fortellinger om jenter i kostskolemiljø; hun blir vanligvis beskrevet som en av dem som formet kostskolesjangeren med sine om lag femti bøker.

## Liv
Hun vokste opp i Lancashire i en velstående familie, med en far som ledet ulike bomullsspinnerier i egnen. Hun var elev ved Heatherley School of Fine Art, og reiste i Europa sammen med moren før hun i 1911 bosatte seg i Coventry sammen med broren Walter som var lege. I 1915 sluttet søsteren Amy seg til husholdningen, og de tre ugifte søsknene holdt siden sammen. Hun hadde få nære venner utenfor familien, men engasjerte seg i veldedighetsarbeid. 

Navnet skal uttales *Brazzle*. Hun utga selvbiografien *My own schooldays* i 1926. Hennes egen samling av barnelitteratur fra 1800-tallet eies av Coventry bibliotek.

## Bøker
Hennes første bokutgivelse var *A terrible tomboy* (1904), men det var de to følgende bøkene – *The fortunes of Phillipa* (1906) og *The Third Class at Miss Kaye's* (1908) – som utgjorde gjennombruddet og etableringen av den sjangeren som skulle bli hennes. Boken om Philippa var delvis basert på morens erfaringer i en viktoriansk kostskole omkring 1850.

Selv om Brazil ikke *oppfant* internatskolefortellingen, blir hun kreditert for å ha gitt den mange av de trekkene og elementene som preget sjangeren. Hennes skoler er ofte forholdsvis små, med om lag 40-50 elever, og har et herskapelig husvære og en pittoresk beliggenhet. Elevene er tidlig i tenårene, og utvikler sin egen kultur og ethos. Elementer som idrettskonkurranser, nattlige fester og avslutningskonserter er vanlig. I motsetning til mange av sine etterfølgere i sjangeren, hadde ikke Brazil noen gjennomgående hovedpersoner eller fast skole som hun la handlingen til.

Bøkene ble etter hvert preget av en frisk og selvstendig jenterolle, med innslag av slang, lagidrett, skildringer av vennskap og en feminin variant av den britiske *Stiff upper lip*: «brace up and be sporty» og «turn off the waterworks». Hennes første bøker var preget av viktoriatidens verdier, men i hennes senere bøker kan det påvises en liberalisering av verdier og kvinnerollen. Samtidig ble bøkene mer og mer formelpreget med årene. 

I tillegg til de 49 pikeromanene, hvorav 46 fra kostskolemiljø, skrev hun om lag 70 noveller til ungdomstidsskrift som *Girl's Own Paper* og *Our School Magazine*, både før og etter bokdebuten. Hun utga også noen ungdomsdrama i 1899.

På norsk finnes bare *Pensjonatskolen på herregården* (1928, opprinnelig *The Manor House School* 1910). 

## Referanser
Julius von Tarent

***Julius von Tarent*** (som kan oversettes som ***Julius av Taranto***) er en romantisk tragedie av Johann Anton Leisewitz. Den ble utgitt i 1774. Skuespillet med sitt motiv om striden mellom to brødre og kvinnen som elskes av begge er et av Sturm und Drang-epokens mest karakteristiske. Dets sentrale tema er striden mellom de to prinsene Julius og Guido av Tarent for den ikke-adelige Blancas kjærlighet.

Skuespillet var en av Friedrich Schillers favoritter og mye spilt i Tyskland. Som i Klingers *Die Zwillinge* står en «dynamisk men frustrert handlingens mann», Guido, i motsetning til «en mer fredelig og melankolsk figur», Julius.

Skuespillet var sterkt inspirert av Shakespeare. Ifølge *[[Encyclopædia Britannica]]* var skuespillet en forløper og inspirasjonskilde for Friedrich Schillers *[[Die Räuber]]* (1781).

I 1780 besøkte Leisewitz Goethe i Weimar, byen der også svigerfaren Abel Seyler hadde virket ved Anna Amalias hoff. Trolig med Goethes anbefaling ble Leisewitz i 1786 huslærer for prins Ferdinand av Braunschweig-Lüneburg. Fire år senere ble Leisewitz medlem av regjeringen i Braunschweig. I 1806 døde Leisewitz, 54 år gammel. I testamentet hadde han bestemt at hans litterære verk skulle ødelegges. Fortsatt huskes han for sitt eneste skuespill, *Julius von Tarent*.

Forfatteren Johann Anton Leisewitz var onkel til Henriette Wegner; Henriette Wegners paviljong i Frognerparken minner om henne.

## Roller
* *Constantin*, fyrsten av Tarent og far til Julius og Guido
* *Julius*, arveprins av Fyrstedømmt Tarent
* *Guido*, hans yngre bror
* *Erkebiskopen av Tarent*, bror til Constantin
* *Cäcilia Nigretti*, grevinne og niese av Constantin
* *Blanca*, en vanlig jente og Julius' utkårede
* *Greve Aspermonte*, venn og fortrolig av Julius
* *Abbedisse i kloster*
* *Doktor*
* *Mindre figurer*

## Referanser


## Litteratur
* Walther Kühlhorn: *J. A. Leisewitzens Julius von Tarent. Erläuterung und literarhistorische Würdigung.* Walluf 1973.
* *Dramen des Sturm und Drang.* Reclam 1997.
* Stefanie Wenzel: *Das Motiv der feindlichen Brüder im Drama des Sturm und Drang.* Frankfurt 1993.
* Ines Kolb: *Herrscheramt und Affektkontrolle. Johann Anton Leisewitz’ „Julius von Tarent“ im Kontext von Staats- u. Moralphilosophie der Aufklärung.* Frankfurt 1983
* Johann Anton Leisewitz: *Julius von Tarent und die dramatischen Fragmente.* Heilbronn 1889
* John W. Van Cleve: Julius of Taranto by J.A. Leisewitz and The Twins by F.M. Klinger: Two Tragedies of the German Sturm und Drang Theater. With Preface. 2020. ISBN 978-1-4955-0982-7.
Oter (dverg)

**Oter** er en mytisk dverg i norrøn mytologi. Han er sønn av Reidmar og bror til Fåvne og Regin. Han omtales i eddadiktet Reginsmål og i Volsungesagaen.

Sagnene forteller at gudene Odin, Høne og Loke en gang var ved Andvarefossen. Der fikk de øye på en oter som de drepte. Skinnet av oteren tok de med til Reidmar som fortalte at det var hans sønn Oter de hadde drept. Han tok gudene til fange og forlangte som mannebot at de skulle fylle oterhammen med gull og dekke den helt med gull utenpå. Reidmar holdt Odin og Høne som gisler mens Loke dro ut for å skaffe gullet.

Loke dro tilbake til Andvarefossen og fanget dvergen Andvare. Dvergen hadde en stor gullskatt som han måtte gi fra seg for å berge livet. Med gullskatten fulgte også ringen Andvarenaut. Loke dro tilbake til Reidmar med gullet og fylte og dekket oterhammen med det. Gudene holdt først unna Andvarenaut, men Reidmar pekte på et værhår som ennå ikke var dekket av gull, og dermed måtte Odin legge på ringen også. Men da gudene ble sluppet fri sa Loke at det lå en forbannelse over ringen, og at den som eide ringen ville bli drept.

Siden krevde Fåvne og Regin frendebot for Oter, men Reidmar ville ikke gi sønnene sine noe. Da drepte Fåvne far sin og tok alt gullet. Han ble omskapt til en orm og tok med gullet til Gnitahei og voktet det der.

I diktet Fåvnesmål, som etterfølger Reginsmål i Den eldre Edda, fortelles det om Regins fostersønn Sigurd Fåvnesbane som drepte Fåvne og vant gullskatten.

## Referanser
Tour de France 1961

**Tour de France 1961** var den 48. utgaven av sykkelrittet Tour de France og den ble avholdt fra 25. juni til 16. juli 1961. Rittet besto av 21 etapper med totalt lengde på 
4 379 km. Gjennomsnittsfarten var 36.033 km/h. 

## Gjennomføringen av rittet
Rittet ble vunnet av Jacques Anquetil, som vant sin andre av fem Tour de France. Han vant med en margin på 12 minutter til Guido Carlesi og Charly Gaul, og kjørte i ledertrøya på alle mulige etapper unntatt én. Poengtrøya ble vunnet av André Darrigade, som i tillegg vant den første etappen. Imerio Massignan vant klatretrøya andre året på rad, mens det franske laget vant lagkonkurransen andre året på rad. 

### Endringer fra 1961
For første gang i Tour de France sin historie, var det mål på toppen av et fjell. For første gang ble det benyttet en ny tellemåte for lagkonkurransen, der vinneren før 1961 hadde blitt målt på tid, men i 1961 ble vinneren kåret ut ifra poeng. I 1961 startet i tillegg amatørversjonen, senere ungdomsversjonen, av rittet, Tour de l'Avenir. 

## Etapper

## Etappe for etappe

## Resultater
### Sluttstilling

### Poengkonkurransen

### Klatrekonkurransen

### Lagkonkurransen

De andre lagene mottok ingen poeng. 

### Mest offensive rytter
Kåringen av *Mest offensive rytter* ble gitt til hele det regionale laget Vest-Sørvest. 

## Referanser


## Eksterne lenker
* RittInfo Tour de France 1961
* Historie Tour de France
Jan Olav Hagen

**Jan Olav Hagen** (født 6. juli 1964) er en norsk lokalpolitiker for Arbeiderpartiet. Han blei varaordfører i Siljan kommune våren 2011, da tidligere varaordfører Gunn Berit Rygg Holmelid rykka opp til ordfører ved Ole Kristian Holtans bortgang. 

Hagen fortsatte i vervet etter kommunestyrevalget 2011. Han stilte ikke til valg ved valget i 2015.

## Referanser
Peter Grimes

**Peter Grimes** er en engelsk opera i tre akter omsluttet av en prolog og epilog med musikk av Benjamin Britten fra 1945. Libretto av Montagu Slater er basert på George Crabbes dikt *The Borough* fra 1810.
__NOTOC__
## Oppsettingshistorie
Operaen ble uroppført på Sadler's Wells Theatre i London 7. juni 1945 med Peter Pears i tittelrollen og deretter på Metropolitan Opera i New York i 1948. 

Den svenske premieren fant sted på Kungliga Operan i Stockholm den 21. mars 1946. Den ble satt opp på Göteborgsoperan med premiere 8. mars 1998.

## Roller

## Handling
Operaen utspiller seg i en fiskerlandsby i Suffolk ved Englands nordsjøkyst omkring 1830 og preges av sterk realisme og kraftfull musikk. Peter Grimes lærling har omkommet til sjøs. Grimes frikjennes av retten, men landsbyboerne menes allikevel at han er skyldig. Grimes får en ny lærling og setter ham i arbeid om søndagen. Når metodistene begir seg til eiendommen til Grimes  for å etterforske om helligdagsfreden er krenket, så sier Grimes til gutten at han må gjemme seg. Men gutten ramler da utfor et stup og slår seg ihjel. Grimes overtales til å seile av sted og senke båten sin. Han går med på det og båten blir siden funnet til havs, synkende.   

## Referanser


## Kilder
*
*

## Videre lesing
*
*
*
Boston Marathon

**Boston Marathon** er et maraton som avholdes årlig i Boston, Massachusetts, USA. Løpet avholdes den tredje mandagen i april, kjent som Patriots' Day.

Løpet hadde 18 deltakere da det ble løpt for første gang i 1897, men trekker nå gjennomsnittlig 20&nbsp;000 registrerte løpere hvert år, og 500&nbsp;000 tilskuere, hvilket gjør det til New Englands mest sette sportsarrangement.
Boston Marathon er verdens eldste årlige maraton, og er et av de mest prestisjefylte maratonløpene i verden. Det er ett av de seks World Marathon Majors.

I 2020 ble løpet avlyst på grunn av koronapandemien, og i 2021 ble det av samme grunn flyttet til oktober.

Bobbi Gibb ble i 1966 den første kvinnen til å fullføre Boston Marathon, men det gjorde hun forkledd som mann.

Ingrid Kristiansen vant Boston Marathon i 1986 og 1989. 

## Bombeangrep i 2013

15. april 2013, omtrent tre timer etter at vinnerne hadde krysset mållinjen, ble to kraftige eksplosjoner hørt på nordsiden av Boylton Street, like ved mållinjen. Løpere var fremdeles i ferd med å fullføre løpet da eksplosjonene inntraff. Tre personer er bekreftet drept, en av dem en åtte år gammel gutt. Over 100 mennesker ble skadet.

## Se også
* Boston Marathon 2016
* Boston Marathon 2017

## Referanser


## Eksterne lenker
*
Statsamt

**Statsamt** eller **stiftamt** var tidligere et ekspedisjonskontor for den danske statadministrasjonen som tilsvarte det geografiske området for amtskommunen. Statsamtet ble ledet av en amtmann utpekt av den danske innenriksministeren. I København ble oppgavene ivaretatt av Københavns Overpræsidium, mens Frederiksberg hørte under Statsamtet København, som også dekket Københavns amt.

Som ledd i strukturreformen ble statsamtene per 1. januar 2007 samlet i regionale statsforvaltninger med fem enheter som avløste de 14 statsamtene samt Københavns Overpræsidium, og som dessuten overtok en del av amtenes oppgaver.

## Oppgaver
Statsamtene hadde blant annet oppgaver med:
* Separasjon og skilsmisse
* Barne- og ektefellebidrag
* Samværsregler
* Foreldreansvar
* Farskap
* Vergemål
* Adopsjon
* Navn
* Verneplikt
* Klager i forbindelse med sosial- og byggelovgivningen
* Statsborgerskap
* EU-borgeres opphold
* Tilsyn med både amt og kommuner
* Sekretariat for de psykiatriske pasientklagenevndene
Inger Øya Grøgård

**Inger Øya Grøgård**  (født 1972) er en norsk lokalpolitiker for Arbeiderpartiet. Hun var varaordfører i Hjartdal kommune fra 2011 til 2015.

I 2021 blei hun tilsatt som kommunalsjef for oppvekst og kultur i Hjartdal. Hun kom fra stillinga som konstituert rektor ved Sauland skole.
## Referanser
Aiakides av Epirus

**Aiakides** (gresk: Aἰακίδης; født ukjent - død 313 f.Kr.) var konge av Epirus i tiden 331-316, 313 f.Kr. Han var sønn av Arymbas og sønnesønn av kong Alketas. Han var far til Pyrrhos, den meste kjente kongen av Epirus.

## Liv
Han overtok tronen i Epirus, et lite gresk kongerike nordvestlige Hellas, etter at hans fetter Aleksander ble drept i Italia.

Aiakides giftet seg med Fthia, datter av Menon i Thessalia. Med henne fikk han tre barn, sønnen Pyrrhos og to døtre, Deidamia og Troias. Førstnevnte ble gift med Demetrios I Poliorketes (senere konge av Makedonia og den sterke mann i Hellas).

I 317 f.Kr. ga han støtte til Polyperkon, en makedonsk hærfører med ætten sin Epirus, i å gjeninnsette sin kusine Olympias og den fem år gamle Aleksander IV av Makedonia, henholdsvis mor og sønn av Aleksander den store, til Makedonia. I det følgende året marsjerte han for å gi sin militære støtte til Olympias som da var hardt presset av den greske hærføreren Kassandros, men epirotene mislike denne tjenesten, gjorde opprør mot Aiakides og fordrev ham fra hans kongedømme. Hans sønn Pyrrhos, som da var kun to år gammel, ble med store vanskeligheter reddet fra å bli drept av lojale tjenere og fraktet nordover. Etter en tid ble epirotene lei av å være underlagt makedonske overherredømme og de tilbakekalte Aiakides i 313 f.Kr. Kassandros, som hadde overtatt tronen i Makedonia, sendte øyeblikkelig en hær mot Epirus, ledet av sin bror Filip. Han nedkjempet Aiakides i to slag og i det siste av dem ble han drept.

## Referanser


## Eksterne lenker
* «Aeacides», *Ancient Library*
Siw Berve

**Siw Berve** (født 15. januar 1973) er en norsk lokalpolitiker for Arbeiderpartiet. Hun er varaordfører i Fyresdal kommune fra 2011 til 2015.

## Referanser
Anne Merete Holmberg

**Anne Merete Holmberg**  (født 20. mars 1949) er en norsk lokalpolitiker (Ap). Hun var varaordfører i Grimstad kommune fra 2011 til 2015. Før dette hadde hun åtte år bak seg i kommunepolitikken, og hun blei også valgt inn i 2015 og 2019, Hun har også sittet i fylkestinget.

Holmberg har vært ansatt som ekspeditør i REMA 1000 i Grimstad.

## Referanser
Sig Tove Aasen

**Sig Tove Aasen**  (født 18. juli 1952 i Røyknes) er en norsk lokalpolitiker for Arbeiderpartiet. Hun var varaordfører i Iveland kommune fra 2011 til 2019.

Aasen har hovedfag i nordisk og har undervist i norsk og tysk på Kristiansand katedralskole. Hun har tidligere undervist i norsk på universiteta i Riga og Poznań.

## Referanser
Københavns Overpræsidium

**Københavns Overpræsidium** eksisterte fra 1747 inntil 2006, da det ble nedlagt som konsekvens av kommunalreformen. I 1747 fikk presidenten for København, som var byens øverste embedsmann, tittelen *overpræsident*.

Overpræsidiet var øverste verdslige ledelse av hovedstaden og fikk senere karakter av statsamt og ekspedisjonskontor for statadministrasjonen. Dets leder, overpræsidenten, tilsvarte stillingen amtmann i amtene. Overpræsidenten var opprinnelig kongens representant; senere ble stillingen redusert til et administrativt embede som typisk ble besatt med en jurist.

Inntil 1938, da tittelen *overborgmester* ble innført, var overpræsidenten formann for Københavns Magistrat.

## Presidenter for København
* 1660–1667 Hans Nansen den ældre
* 1667–1671 Peter Bülche
* 1672–1688 Peder Hansen Resen
* 1688–1713 Hans Nansen den yngre
* 1713–1724 Johannes Christensen Meller
* 1724–1736 Johan Schrader
* 1736–1747 Christian Braem

## Overpresidenter for København
* (1747–1750) Jacob Benzon
* (1750–1754) Frederik Otto von Rappe
* (1754–1771) Volrad August von der Lühe
* (1771–1772) Ulrik Adolf Holstein
* (1772–1788) Gothard Albert Braem
* (1788–1794) Adolph Sigfried von der Osten
* (1794–1809) Christian Urne
* (1809–1816) Frederik Adeler
* (1816–1834) Werner Jasper Andreas Moltke
* (1834–1846) Andreas Christian Kierulff
* (1846–1856) Michael Lange
* (1857–1864) Hans Helmuth Lüttichau
* (1864–1870) Cosmus Bræstrup
* (1870–1883) Ernst Emil Rosenørn
* (1883–1886) Hilmar Finsen
* (1886–1891) Carl Ludvig Adolph Benzon
* (1892–1899) Christian Sophus Klein
* (1900–1910) Valdemar Oldenburg
* (1911–1924) Frederik de Jonquières
* (1924–1928) Jens Jensen
* (1928–1945) Johan Bülow
* (1945–1977) Carl Moltke
* (1977–1982) Jens Hieronimus Zeuthen
* (1982–1984) Erik Hesselbjerg
* (1984–1996) Gunnar A. Lustrup
* (1996–2000) Werner Willerslev-Olsen
* (2000–2006) Emil Le Maire
Pressenævnet

**Pressenævnet** er en dansk institusjon etablert i henhold til medieansvarsloven kapittel&nbsp;7. Pressenævnet behandler klager om overtredelse av god presseskikk og spørsmål om imøtegåelsesretten.

## Hvilke saker og medier
Saker om overtredelse av god presseskikk tar utgangspunkt i de *Vejledende regler for god presseskik*. De gjeldende *Vejledende regler for god presseskik* er formulert i en betenkning fra medieansvarsutvalget i 1990.

Saker vedrørende imøtegåelsesrett avgjøres i henhold til medieansvarslovens kapittel&nbsp;6. Ifølge medieansvarsloven har man rett til å få offentliggjort en imøtegåelse i et massemedium overfor faktiske opplysninger som kan påføre økonomisk eller annen skade som er fremsatt i mediet – med mindre påstanden er utvilsom riktig.

Pressenævnet avgjør kun saker vedrørende medier som er omfattet av medieansvarsloven. Det er innenlandske periodiske skrifter (det vil si eksempelvis danske aviser, magasiner og blader) og radio- og fjernsynsprogrammer. For andre massemedier, for eksempel rendyrkede internettnyhetstjenester, gjelder det at de selv skal tilmelde seg Pressenævnet for å være omfattet av medieansvarsloven. Bemerk at det ikke fritar for straffeansvar med hensyn til straffeloven ikke å høre under medieansvarsloven.

For saker i forbindelse med reklamer i radio eller fjernsyn, gjelder *Lov om radio- og fjernsynsvirksomhed* i stedet for medieansvarsloven.

## Pressenævnets sammensetning
Pressenævnet består av åtte medlemmer: Formann og nestformann utpekes av Højesteret, to medlemmer utpekes av Dansk Journalistforbund, to utpekes av de danske mediers redaksjonelle ledelser og offentlighetens to representanter utpekes etter uttalelse fra Dansk Folkeoplysnings Samråd.

## Referanser


## Eksterne lenker
*
Medieansvarsloven

**Medieansvarsloven** er en dansk lov fra 1991 som fastslår hvem som i mediene har det strafferettslige og erstatningsrettslige ansvar for innholdet av mediet (kapittel&nbsp;3 og&nbsp;4).

Kapittel&nbsp;5 omhandler presseetikk; bekjentgjørelsen av loven fastslår i §&nbsp;34 at «*Massemediernes indhold og handlemåde skal være i overensstemmelse med god presseskik;*» og i annet ledd at «*Klager over overtrædelse af stk. 1 kan rettes til det pågældende massemedie selv eller direkte til [[Pressenævnet]]*».

Loven fastsetter  i kapittel&nbsp;6 §&nbsp;36 regler om imøtegåelsesrett: «*Anmodning om genmæle i massemedierne over for oplysninger af faktisk karakter, som er egnet til at påføre nogen økonomisk eller anden skade af betydning, og som er blevet bragt i et massemedie, skal tages til følge*.»

Kapittel&nbsp;7 fastlegger reglene omkring Pressenævnet, og kapittel&nbsp;7 som omhandler straffebestemmelser legger en strafferamme for overtredelser med bot eller fengsel inntil fire måneder.

## Eksterne lenker
* Bekendtgørelse af medieansvarsloven
* Om god presseskik
VM i bandy 2013

**Bandy-VM for herrer 2013** var det 33. verdensmesterskapet i bandy og ble arrangert i Vänersborg i Sverige i perioden 27. januar til 3. februar 2013. Russland vant mesterskapet etter finaleseier 4–3 over Sverige.

## Avvikling

Det deltok 14 nasjoner, Ukraina var med for første gang. De deltakende lagene ble fordelt i én A-gruppe og to B-grupper. Kampene i A-gruppen ble spilt i innendørshallen Arena Vänersborg, med unntak av gruppespillskampene Norge–Belarus, som ble spilt på Frogner stadion i Oslo; Finland–Russland, som ble spilt i Slättsberghallen i Trollhättan; og Sverige–Russland, som ble spilt på Heden i Göteborg. 

Kampene i B-gruppen ble spilt i Sapa Arena i Vetlanda. Vinneren av B-gruppen rykket opp til A-gruppen, mens siste laget i A-gruppen rykket ned til B-gruppen i VM i 2014.

## A-VM
### Gruppespill

### Tabell

### Sluttspill

Alle kampene ble spilt i Arena Vänersborg.

## B-VM
I B-VM var spilletiden i kampene 2x30 minutter.

### Gruppe A

### Tabell

### Gruppe B

### Tabell

### Sluttspill
Kampene ble spilt i Sapa Arena.

## Sluttstilling

## Referanser


## Eksterne lenker
*
Sikringsstyrelsen

**Sikringsstyrelsen**, senere **Den Sociale Sikringsstyrelse**, var et dansk direktorat under Velfærdsministeriet som 2009 ble en del av Pensionsstyrelsen.

Direktoratet arbeidet med å sikre borgernes sosiale rettigheter, blant annet i form av internasjonal pensjon og trygd, på tvers av landegrenser. Det skjedde ved å treffe avgjørelser i personsaker. Samtidig veiledet direktoratet borgerne om reglene på direktoratets område.

Sikringsstyrelsen ble i 1989 oppdelt i Arbejdsskadestyrelsen (nå: Arbejdsmarkedets Erhvervssikring) og Socialstyrelsen. I 1992 ble Sikringsstyrelsen gjenopprettet og vat frem til november 2007 underlagt det nå nedlagte Socialministeriet. Direktoratet hadde 141 årsverk i 2007.

## Referanser
Schloss Ambras

**Schloss Ambras** er et tidligere keiserlig bergslott i Innsbruck i Tirol, Østerrike.

Slottet var tidligere de tyrolske grevenes hovedslott. Det er berømt for sin rike samling av malerier, håndskrifter, rustninger, våpen mm., som ble samlet det av erkehertug Ferdinand II av Østerrike, sønn av keiser Ferdinand I og gift med Philippine Welser. Han var stattholder i Tirol fra 1563. Samlingen ble flyttet til Wien i 1806, og er nå kjent som Amrassamlingen (Ambraser Sammlung).

## Referanser


## Eksterne lenker
*
Copley Square

**Copley Square** er en plass i Boston i USA, oppkalt etter maleren John Singleton Copley. Plassen ligger i nabolaget Back Bay, avgrenset av gatene Boylston Street, Clarendon Street, St.&nbsp;James Avenue og Dartmouth Street.

Plassen er kjent for det store antall viktige arkitektoniske bygninger som ligger omkring, mange av hvilke er offisielle landemerker.

## Eksterne lenker
*
Boston Police Department

**Boston Police Department** (**BPD**) er det kommunale politiet i Boston i USA. Etaten har sin historie tilbake til 1838 og er således det tredje eldste kommunale politiet i USA. BPD er også landets 20. største politi- og rettshåndhevelsesmyndighet.

Etaten har 2&nbsp;144 polititjenestemenn og 569 sivilt ansatte.
## Distinksjoner

## Referanser


## Eksterne lenker
*
BPD

**BPD** kan blant annet være en forkortelse for:

* BPD (bil), britisk sykkelbil produsert i 1913.
* Banco Popular Dominicano, den 3. største privatbanken i Den dominikanske republikk.
* Barrel per day (også bbl/d), norsk *fat per dag*, en måleenhet brukt innen oljeproduksjon i områder/land som bruker oljefat av en størrelse på 42 USA gallons.
* Bharat Punarnirman Dal, et politisk parti i India.
* BITS Pilani, Dubai Campus
* Biocidal Products Directive, EU direktiv 98/8/EC.
* Bombrini-Parodi-Delfino, et italiensk kjemisk selskap som eksisterte fra 1912 til 1968.
* Buildings Performance Database, en database vedlikeholdt av Lawrence Berkeley National Laboratory for USAs Department of Energy inneholdende anonymiserte data om energibrukintensiteten i hundretusener av bygninger i USA.
* Business Process Diagram, prosessdiagramet benyttet i Business Process Modeling Notation.

## Medisinsk
* Bipolar disorder, norsk Bipolar lidelse.
* Borderline personality disorder, norsk Borderline personlighetsforstyrrelse.
* Bronchopulmonary dysplasia, norsk Bronkopulmonal dysplasi.

## Politiavdelinger
* Bakersfield Police Department
* Baltimore Police Department
* Bellevue Police Department (Washington)
* Berkeley Police Department
* Binghamton Police Department
* Boise Police Department
* Boston Police Department
* Brea Police Department
* Buffalo Police Department
Boston Fire Department

**Boston Fire Department** (**BFD**) er brannvesenet i Boston i USA. Etaten ble etablert i 1678, ett år etter at byen ble grunnlagt, i forbindelse med vedtagelsen av den første brannforskriften i det som dengang av Massachusetts Bay-kolonien.

BFD har 1&nbsp;467 uniformerte brannkonstabler, 68 brannalarmoperatører og 76 sivilt ansatte. Etatens kapasiteter består av 34 brannstasjoner, 33 pumpebiler, 18 stigebiler, 2 redningsbiler og 3 brannbåter. BFD rykket ut på 72&nbsp;259 nødanrop i 2012.

## Referanser


## Eksterne lenker
*
Glissando

**Glissando** er et musikalsk uttrykk for en jevn, glidende bevegelse fra en note til en annen. Instrumenter som kan utføre glissando er for eksempel fiolin og trombone. Instrumenter som piano og harpe kan ikke utføre et naturlig glissando, men kan imidlertid utføre såkalte effektive glissando.
Taktstrek

**Taktstrek** er et begrep innen notelære, som brukes for å skille to takter.

I musikalsk notasjon deles musikk opp i takter for å gjøre skrevet musikk enklere å følge. Vanligvis består et stykke av flere takter av samme lengde, og i moderne musikalsk notasjon er antall slag i hver takt spesifisert i begynnelsen av stykket. F.eks. 4/4, som viser at det er fire fjerdedelsnoter i hver takt.

En dobbel taktstrek brukes til å skille to deler eller fraser av musikken. Den blir også brukt for endringer i Toneart, Takt eller vesentlige endringer i stil eller Tempo.
Halvnote

**Halvnote** er et symbol brukt i musikknotasjon. Halvnoten uttrykker en varighet av en halv takt i 4/4 takt, noe navnet er avledet fra. Symbolet er en oval uten fyll med hals.
Firedelsnote

En **firedelsnote** er i musikknotasjon en note som tilsvarer 1/4 (én firedel) av verdien til en helnote. Med andre ord går det 4 firedelsnoter på den tiden det tar å spille én helnote. En enkel firedelsnote er avbildet med hode og hals (uten noen faner festet til halsen).
Sekstendelsnote

En **sekstendelsnote** er i musikknotasjon en note som tilsvarer 1/16 (én sekstendel) av verdien til en helnote. Med andre ord går det 16 sekstendelsnoter på den tiden det tar å spille én helnote. En enkel sekstendelsnote er avbildet med hode, hals og to faner festet til halsen. Som regel opptrer sekstendelnotene i grupper, der alle notene festes sammen ved hjelp av to notebjelker. På den måten blir det også mye lettere for musikere å lese partiturer hvor notene forekommer.
Fortepiano (dynamikk)

:For artikkel om tidlige pianoer, se *[[Hammerklaver|fortepiano]]*

**Fortepiano** er en brå dynamisk endring i et musikkstykkes  dynamisk endring, vanligvis markert med forkortelsen ***fp*** i partituret, for å gi instruksjon om at musikken skal spilles kraftig (it, *forte*), deretter umiddelbart svakt (it. *piano*).

## Eksempel
Beethovens ''Sonata Pathétique'' åpner med en ***fp***:

*Grave* fra *Sonata Pathétique*:

## Referanser
Chicago Fire Department

**Chicago Fire Department** (**CFD**) er Chicagos kommunale brannvesen og ambulansetjeneste. CFD er USAs nest største brannvesen etter Fire Department of the City of New York, målt etter antall uniformerte brannkonstabler, og det største i Midtvesten. Det er også et av landets eldste store brannvesen, og ble etablert i 1858.

Etaten har 4&nbsp;314 uniformerte brannkonstabler og 619 ambulansearbeidere. Ellers består CFDs kapasiteter av 98 stasjoner, 96 pumpebiler, 61 stigebiler, 4 redningsbiler, 75 ambulanser, 2 helikoptere og 2 brannbåter.

CFD er kjent for å holde fast ved tradisjoner. Blant annet bruker brannkonstablene gammeldagse, gummierte frakker og tradisjonelle brannstøvler som er brettet ned ved kneet. Brannbilene er røde, men med et sort felt på øvre del, som har sin bakgrunn i farven på kalesjen på de eldste brannbilene.

## Referanser


## Eksterne lenker
*
John Singleton Copley

**John Singleton Copley** (født 3. juli 1738, død 9. september 1815) var en amerikansk maler som er særlig kjent for sine portretter av overklassen i New England.

Hans foreldre var Richard and Mary Singleton Copley som antagelig var bosatte i Boston da han ble født. Eter hans far døde giftet moren seg på nytt med gravøren Peter Pelham som Copley gikk i lære hos. Allerede i ungdommen var han en suksessfull portrettmaler.
 Han malte også mytologiske bilder. Etterhvert virket han både i Boston, Philadelphia og New York. Maleriet *Boy with the Squirre*l ble utstilt i England i 1766 og skaffet ham anerkjennelse der, blant annet av Benjamin West.

I 1774 reiste han til Europa, først til Paris og senere til Italia hvor han tilbragte atskillige måneder. Deretter bosatte han seg i England. Han fortsatte å male portretter, men gikk i større grad over til også å male historiske malerier. Maleriet *The Death of Lord Chatham* bidro til at han ble opptatt i Royal Academy.

En rekke av hans malerier finnes i Museum of Fine Arts i Boston.

## Portretter

Image:J S Copley - Paul Revere.jpg|*Paul Revere* (1770)
Image:J S Copley - Boy with Squirrel.jpg|*The Boy with the  Squirrel* (Henry Pelham) (1765)
File:John Hancock painting.jpg|*[[John Hancock]]* 1765
File:Dorothy Quincy Hancock.jpg|*Dorothy Quincy Hancock* (1772)
File:Thomas Gage John Singleton Copley.jpeg|*[[Thomas Gage]]* (1768)
Image:Margaret Kemble Gage.jpg|*Portrait of Margaret Kemble Gage* (c. 1771)
Image:J S Copley - Nicolas Boylston.jpg|*Nicholas Boylston* (1767)
Image:J S Copley - Samuel Adams.jpg|*Samuel Adams* (1772)
Image:J S Copley - Mr. and Mrs. Thomas Miffin.jpg|*Mr. and Mrs. Thomas Mifflin* (1773)
File:Mr and Mrs Ralph Izard by John Singleton Copley 1775.jpeg|*Mr. and Mrs. Ralph Izard* (1775)
Image:John Singleton Copley 002.jpg|*Portrait of the Copley family* (1776)
Image:Head of a man copley.jpg|*Head of a Negro* (c.1777)


## Referanser
Ballistisk langdistansemissil

Et **ballistisk langdistansemissil** (forkortet **IRBM**, fra engelsk **intermediate-range ballistic missile**) er et ballistisk missil med en rekkevidde på 3&nbsp;000–5&nbsp;000 km, med andre ord en rekkevidde som plasserer et slikt missil mellom et ballistisk mellomdistansemissil (MRBM) og et interkontinentalt ballistisk missil (ICBM). Klassifisering av ballistiske missiler etter rekkevidde gjøres hovedsakelig for enkelhets skyld, da det i virkeligheten er lite som skiller et relativt kortrekkende ICBM fra et langtrekkende IRBM. Definisjonen av rekkevidde som er brukt her blir benyttet av amerikanske Missile Defense Agency. Det nyere begrepet «stridssone-missil» (theater ballistic missile, TBM) omfatter IRBM, MRBM og SRBM, samt ethvert ballistisk missil med en rekkevidde under 3&nbsp;500 km. 

Land som for tiden har IRBM er India, Israel og Saudi-Arabia. Noen andre land, slik som Iran og Nord-Korea, sies å utvikle slike missiler. USA, Sovjetunionen, Folkerepublikken Kina, Storbritannia og Frankrike var tidligere brukere av denne typen missiler.

## Utvalgte IRBM
* Agni-IV (3&nbsp;000–4&nbsp;000 km)  
* Agni-III (3&nbsp;500–5&nbsp;000 km) 
* Jericho-IIB (2&nbsp;800 km) 
* Musudan (2&nbsp;500–4&nbsp;000 km) 
* Shahab-5 (3&nbsp;000–5&nbsp;000 km)  
* Shahab-6 (3&nbsp;000–5&nbsp;000 km)  
* RSD-10 Pioneer (SS-20) (5&nbsp;500 km) 
* DF-3A (2&nbsp;810 km)  og 
* DF-3 (2&nbsp;500 km) 
* S2 IRBM (2&nbsp;750 km) 
* S3 IRBM (3&nbsp;500 km) 
* PGM-17 Thor (1&nbsp;850–3&nbsp;700 km)  og  
* Polaris A-3 (2&nbsp;500 km)  og  
* Poseidon C3 (5&nbsp;000 km) 

## Historie
Forgjengeren til IRBM var A4b-raketten, som var utstyrt med vinger for økt rekkevidde og basert på designet til den berømte V2-raketten (Vergeltung, eller «gjengjeldelse», offisielt kalt A4), som ble designet av Wernher von Braun og brukt i stort omfang av det nasjonalsosialistiske Tyskland for å bombe engelske og belgiske byer mot slutten av andre verdenskrig. A4b fungerte som en prototype for det øvre rakettrinnet på A9/A10. Målet med programmet var å utvikle et missil som kunne nå så langt som New York fra Frankrike eller Spania (se Amerika Bomber). A4b-raketter ble testavfyrt en rekke ganger i desember 1944 og januar og februar 1945. Alle disse rakettene benyttet seg av flytende drivstoff. A4b brukte treghetsnavigasjon (IRS) mens A9 ville ha blitt styrt av en pilot. Rakettene ble skutt opp fra en fast oppskytningsrampe. Etter andre verdenskrig ble von Braun og andre fremstående tyske vitenskapsmenn i all hemmelighet overført til USA, hvor de skulle arbeide direkte for den amerikanske hæren gjennom «operasjon Paperclip», som hadde til hensikt å utvikle en amerikansk utgave av V2-raketten. 

## Se også
* Ballistisk kortdistansemissil (SRBM)
* Ballistisk mellomdistansemissil (MRBM)
* Interkontinentalt ballistisk missil (ICBM) 
* SLBM (submarine-launched ballistic missile)
* ASBM (anti-ship ballistic missile)
* INF-avtalen 

## Referanser
Fthia av Epirus

**Fthia** (gresk: Φθία; levde på 300-tallet f.Kr.) var en gresk kvinne, datter av Menon IV av Farsalos i Thessalia, en makedonsk hærfører, og hustru av kong Aiakides av Epirus. Hun ble mor til den senere så berømte Pyrrhos, foruten også to døtre, Deidamia og Troias. Førstnevnte ble gift med Demetrios I Poliorketes, senere konge av Makedonia og den sterke mann i antikkens Hellas. Om Troias er ingenting kjent.

Fthias portrett er funnet på en del mynter som ble preget av hennes sønn Pyrrhos.

## Referanser


## Eksterne lenker
* Smith, William (1867): «Phthia (1)» i: *Dictionary of Greek and Roman Biography and Mythology*, Boston
Dubai Towers Doha

**Dubai Towers Doha** er en skyskraper under oppføring i West Bay i Qatars hovedstad Doha. Den får en takhøyde på 400 meter, mens den medregna spiret blir 437,03 meter høy. Bygninga skal ha 88 etasjer, og vil inneholde både leiligheter, kontorer, et hotell og et kjøpesenter. Bygginga starta i 2005, men har stått stille siden 2010 på grunn av økomiske problemer. Prosjektet utføres for Dubai Holding Company fra De forente arabiske emirater.

## Referanser


## Eksterne lenker
* Dubai Towrs Doha hos Emporis
* Dubai Towers Doha hos SkyscraperPage
Al Faisal Tower

**Al Faisal Tower** er en skyskraper i West Bay i Qatars hovedstad Doha. Den er 227 meter høy og har 52 etasjer. Den benyttes til kontorer. Bygginga starta i 2007, og den sto ferdig i 2011. Fasaden er av aluminium og glass.

## Eksterne lenker
* Al Faisal Tower hos Al Faisal Holding
* Al Faisal Tower hos Emporis
* Al Faisal Tower hos SkyscraperPage